b'\n_START_ARTICLE_\nKrepinis popierius\n_START_PARAGRAPH_\nKrepinis popierius (angl. cr\xc3\xaape paper)\xc2\xa0\xe2\x80\x93 r\xc5\xab\xc5\xa1is mink\xc5\xa1tojo popieriaus, kuris gaminant klijinamas, o tada krepuojamas (taip apdorojamas, kad sudaryt\xc5\xb3 smulkias rauk\xc5\xa1leles). Taip krepinis popierius \xc4\xafgyja rauk\xc5\xa1l\xc4\x97t\xc4\x85 pavir\xc5\xa1i\xc5\xb3, d\xc4\x97l ko pasi\xc5\xbeymi didesniu t\xc4\x85sumu negu glotnusis popierius.\n_START_SECTION_\nGamyba\n_START_PARAGRAPH_\nKrepavimui skirtas popierius gaminamas tinkline ma\xc5\xa1ina (angl. fourdrinier machine), kuri turi vien\xc4\x85 didel\xc4\xaf garu kaitinam\xc4\x85 d\xc5\xbeiovinimo cilindr\xc4\x85 su kar\xc5\xa1to oro gaubtu. \xc5\xbdaliava yra plau\xc5\xa1iena. Cilindras apipur\xc5\xa1kiamas klijais, kad popierius prilipt\xc5\xb3._NEWLINE_Krepuojama specialiu peiliu (angl. doctor blade) nugrem\xc5\xbeiant i\xc5\xa1d\xc5\xbei\xc5\xabvus\xc4\xaf popieri\xc5\xb3 nuo cilindro pavir\xc5\xa1iaus. Rauk\xc5\xa1leli\xc5\xb3 dyd\xc4\xaf lemia klij\xc5\xb3 kibumas, peilio gele\xc5\xbet\xc4\x97s forma, d\xc5\xbeiovinimo cilindro ir galutin\xc4\x97s popieriaus ma\xc5\xa1inos dalies grei\xc4\x8di\xc5\xb3 skirtumas, plau\xc5\xa1ienos savybi\xc5\xb3.\n_START_SECTION_\nSavyb\xc4\x97s\n_START_PARAGRAPH_\nKrepinis popierius priskiriamas lengviausioms popieriaus r\xc5\xab\xc5\xa1ims. Jo plotinis tankis paprastai b\xc5\xabna iki 35 g/m\xc2\xb2._NEWLINE_Krepinis popierius gaminamas tiek baltas, tiek spalvotas (ry\xc5\xa1kiomis ar pastelin\xc4\x97mis spalvomis). Spalvotas gali blukti, pvz., nuo dr\xc4\x97gm\xc4\x97s. ._NEWLINE_Krepo santykis (angl. cr\xc3\xaape ratio) atspindi, kiek popierius sutrump\xc4\x97jo krepavimo metu. Krepo santykis paprastai b\xc5\xabna 10-30% intervale. Krepuojant popieri\xc5\xb3 galima modifikuoti. Taip kei\xc4\x8diamas popieriaus t\xc4\x85sumas ir storumas. Abu jie \xc5\xbeymiai veikia popieriaus mink\xc5\xa1tum\xc4\x85 ir geb\xc4\x97jim\xc4\x85 sugerti._NEWLINE_Krepuojami ir kai kurie specialiosios paskirties popieriai, pvz., mikrokrepinis mai\xc5\xa1inis popierius.'